text: Practicar en el dia a dia | TroposMind
  Un cop acabades aquestes vuit setmanes és el moment de revisar què hem fet i quins resultats hem obtingut.
  És possible que cadascú de vosaltres, al escriure la "carta a mi mateix" us haguéssiu fixat, de forma més o menys explicita algun objectiu. Us demano que reviseu el que vareu escriure i que afegiu el que creieu que volíeu assolir si no ho vareu fer llavors.
  I que reflexioneu sobre què esperàveu i sobre el que heu assolit.
  I després, et vull demanar si això que has assolit s'acosta a l'únic objectiu que té aquest programa, que tal i com assenyalen Williams, Teasdale, Segal i Kabat-Zinn (2007) és el d'estar plenament presents, de forma càlida, amb qualsevol cosa que sorgeixi de l'experiència, estar desperts, vius, ser plenament qui ja som en essència.
  Tanmateix, aquest objectiu només l'assolirem plenament, en la mesura en que continuem practicant dia a dia.
  Els autors abans citats ens plantegen cinc passes per practicar l'atenció plena al llarg del dia. Són les següents:
  Cada cop que sigui possible, fes una sola cosa cada vegada.
  Posa atenció plena al que estàs fent.
  Quan la ment divagui i s'allunyi del que estàs fent, fes-la tornar.
  Repeteix el pas tres "varis milions de vegades".
  Investiga en relació a les teves distraccions.
  D'aquestes cinc passes, potser la que requereix una explicació és la cinquena. Sovint quan ens distraiem del què estàvem fent, quan canviem d'activitat, la nostra ment aprofita per enviar-nos missatges, moltes vegades desagradables. "Això no pot ser", "no ho aguanto més" i un llarg etc semblant. Aprofita aquests moments i observa què passa, què et dius i investiga i capta sobre tot qui és que esta generant aquest patiment i qui és que et pot alliberar d'ell.
  Tanmateix, aquestes passes son necessàries, però cal afegir-hi la pràctica formal que hem anat veien al llarg de totes les sessions. Continueu dedicant cada dia una estona a la meditació. Escolliu la pràctica que més us agradi o aquella que us sembli que us pot fer més bé en un moment determinat. Experimenteu i jugueu amb ment de principiant. I practiqueu, practiqueu i practiqueu.